 Generate an article for the following headline: Kanzuru yeHarare Yovandudza Mashandiro eMamwe Makirinika AyoKanzuru yeHarare ichishanda nemasangano anoshanda akazvimirira, hurumende, nemamwe makambani yatanga chirongwa chekusimudzira mamwe makirinika ayo kuti ave zvipatara zvepamusoro izvo zvichaderedza huwandu hwevarwere vanoenda kuzvipatara zvikuru zveHarare Hospital pamwe neParirenyatwa Group of Hospitals. Chirongwa ichi chatanga pakinirika yeMabvuku iyo iri kuvandudzwa kuti ive nemibhedha yekuchengetera varwere kusanganisira madzimai akazvitakura, madhokotera anovhoiya vanhu, kutora maX-Ray nemaScan nezvimwe zvizhinji zvinoitwa kuzvipatara zvikuru zvakaita seHarare neParirenyatwa. Mukuru anoona nezvemabasa ehutano mukanzuru yeHarare Dr Prosper Chonzi, vanoti kanzuru yakaona zvakakodzera kuti isumudzire makirinika kuti ave zvipatara kuti vanhu vakwanise kurapwa munzvimbo dzavanogara kwete kutora nguva vachienda kuzvipatara zveHarare kana Parirenyatwa. Harare haina chipatara chiripamusoro pemakirinika nekudaro makirinika ayo anoendesa varwere kuzvipatara zveHarare kana Parirenyatwa izvo zvinofanira kunge zvichitora varwere kubva kuzvipatara zvematunhu pana kuti maprovincial nemadistrict hospitals. VaChonzi vanoti kirinika yeMabvuku yatotanga kuita zvinoitwa kuzvipatara zvepamusoro uye panopera mwedzi uno kirinika iyi inenge yafanana nezvipatara zvemumatunhu. Gurukota rezvehutano nekuchengetedzwa kwakanaka kwevana, Dr David Parirenyatwa, avo vakashanyira kirinika yeMabvuku vakati zvirikuitwa nekanzuru zvakanaka chose uye ichi chirongwa chinofanira kuitwa kuBuluwayo nemamwe madhorobha. Kuvandudzwa kwekirinika yeMabvuku kuchatora mari ingangosvika miriyoni yemadhora uye mari iyi yakaunganidzwa nekanzuru, masangano anoshanda akazvimirira akaita seZimHealth neHighLife Foundation pamwe neLarfage Cement. VaChonzi vanoti chipatara ichi chichange chave kushanda kwezuva rese chiinana chiremba nguva dzese uye bazi rezvehutano pamwe nechikoro chana chiremba kuUniversity of Zimbabwe vachabatsirana nanamazvikokota munyaya dzehutano zvekuti panenge pasisina chikonzero chekuendesa varwere kuHarare kana kuParirenyatwa. VaEmmanuel Gasa vesangano reAIDS and Arts Foundation iro rinoshandira munharaunda yeMabvuku vanoti zvaitwa nekanzuru kurerutsira varwere munzvimbo iyi. Dr Chonzi vanoti makirinika eHighfields , Kuwadzana neHatcliffe achasimudzira kuve zvipatara pachirongwa chekanzuru chekuvandudza nekusimudzira mabasa ehutano muguta reHarare. No media source currently available 